1966-67 കാലഘട്ടത്തിൽ സിലോണിനായി അരങ്ങേറ്റം കുറിച്ച ഡി സിൽവ 1980 കളുടെ പകുതി വരെ ശ്രീലങ്കയ്ക്കായി കളിച്ചു. ശ്രീലങ്കയുടെ ആദ്യ അന്താരഷ്ട്ര ടെസ്റ്റിലും ഏകദിനത്തിലും കളിയ്ക്കാൻ അവസരം ലഭിച്ച ഒരു വ്യക്തികൂടിയാണ് സിൽവ. 1979 ലെ ക്രിക്കറ്റ് ലോകകപ്പിൽ പങ്കെടുത്ത ശ്രീലങ്കൻ ടീം ഇന്ത്യയെ 47 റൺസിന് പരാജയപ്പെടുത്തി ആദ്യ അന്താരാഷ്ട്ര വിജയം കൈവരിച്ചു . ദിലീപ് വെങ്‌സർക്കർ, മൊഹീന്ദർ അമർനാഥ് എന്നിവരുൾപ്പെടെ 29 റൺസിന് മൂന്ന് വിക്കറ്റുകളാണ് സിൽവ ഈ മത്സരത്തിൽ നേടിയത്. സിൽവയുടെ കരിയറിലെ ഏറ്റവും മികച്ച ഫസ്റ്റ് ക്ലാസ് പ്രകടനം 1979ലെ ഇംഗ്ലണ്ട് പര്യടനത്തിൽ ഓക്സ്ഫോർഡ് യൂണിവേഴ്സിറ്റിക്കെതിരെ ആയിരുന്നു. ലങ്ക ഇന്നിംഗ്സ് വിജയം നേടിയ ഈ കളിയിൽ അദ്ദേഹം 13/4ഉം 46/8ഉം വീതം വിക്കറ്റുകൾ വീഴ്ത്തി.